السلام عليكم ورحمة الله الحمد لله والصلاة والسلام على سيدنا رسول الله آآ درس النهاردة بعنوان مظاهر وخطورة الضعف النفسي موضوع خطير جدا النهاردة مش عايز اعرف منكم انتم عملتم الواجب
اه مين فيكم عمل الواجب؟ اللي هو صيام داوود او مرتين تمام وكتبتم عدد الناس اللي عرفوا انكم صايمين ادوني ارقام كده. كل واحد يقول رقمه واحد. هم واحد اتنين
واحد اتنين خمسة اتنين واحد ستة ما شاء الله خلاص الدهبية فضية وبعد كده باقي مشترك في البرونزية طيب بصوا يا جماعة عشان نعالج مرض لازم نشخصه الاول وعشان نشخص مرض
لازم نعرف اعراضه اصلا ايه الضعف النفسي نوعين في ضعف نفسي خفي وضعف نفسي جلي الضعف النفسي الجلي يمكن تحديده بسهولة جدا. ليه؟ لانه واضح عبارة عن واحد بينساق وراء الشهوات
واحد اه بيترك اوامر ربنا آآ ما بيجتنبش نواهي ربنا فده واضح ده انسان عنده ضعف نفسي ناحية الشهوات. لكن الاخطر من ده الضعف النفسي الخفي اللي هو تحديده صعب شوية لانه بيختلف من شخص لاخر
اقول لكم دلوقتي مزاهر الضعف النفسي الخفي ودي مش عشان لما نسمعه اه اخويا كده مم مراتي كده بالزبط اه ده انا جوري ياه بالزبط الراجل ده لأ ده مش عشان خاطر تحاكم الناس بها. ده عشان خاطر تحاكم نفسك بها
انا دلوقتي كل مظهر من مظاهر الضعف النفسي اللي هذكرها وبعد كده هنقعد نتكلم فيها ونشرحها لازم كل واحد فينا يبدأ يفكر هو فيه ده ولا لا؟ انت جاي عشان تعالج نفسك مش تعالج الناس
دي اهم حاجة انت جاي عشان تعالج نفسك اول مظهر من مزاهر الضعف النفسي وهزكرهم كلهم وبعد كده هاخد واحد واحد كثرة الحديث عن النفس اتكلم عن نفسك كتير اتنين
طلب المناصب والتقدم اليها عايز دايما يبقى هنا ويبقى كزا وبيتقدم الى المناصب باستمرار تلاتة صعوبة التلقي من الغير صعب عليه انه يقعد يسمع حد بيدي له آآ نصيحة او درس او كده
مش نصيحة ان هو يعني يسمع حتى حد بيعلمه حاجة. هو شايف ان هو انا بعرف كل حاجة صعوبة قبول النصيحة استصغار الاخرين المن بالعطايا. واحد بيدرس طول النهار يمن باللي بيعمله
انا استاهل منك كده انا اللي بعمله بنطلوناتي وشراباتي عارفين المسرحية دي فيها كثرة احلام اليقظة طول ما هو قاعد عمال يسرح كده ان هو بقى غني مشهور احلام يقظة طول الوقت كده في امور دنيوية
حب الشهرة التعالي على الناس خلي بالك بقى اعزم شهوة بشرية هي التميز الانسان يحب يتميز عن الاخرين المال عايز يبقى اغنى من الاخرين. مش مهم يكون غني اوي. المهم يكون اغنى واحد
مش مهم تكون حلوة اوي. المهم تكون احلى من الباقيين خلي بالك التميز بالجمال بالقوة عايز يبقى اقوى من الباقيين التميز بالزكاء عايز يبقى ازكى واحد دي شهوة بشرية عايز يبقى احسن واحد
ازكى واحد واحد نتكلم نقول الضعف النفسي يعني ايه ضعف نفسي الضعف الابوي ضعف امام طلبات الابن الضعف النفسي ضعف امام طلبات النفس ضعف امام شهوات النفس. ما هو ده جسم ده له متطلبات. فالمتطلبات دي اسمها شهوات. اللي بيضعف قصادها ده عنده ضعف
قصاد الشهوات ضعف قصاد نفسه ضعف نفسي واحنا من ضمن الشهوات الاخطر الشهوات على النفس هي شهوات ايه؟ شهوة التميز. عايز يتميز عن الاخرين انا فاكر لما حجيت سنة تسعين
انا خايف علي الحج اليومين دولا اتفرجتوا على الحلقة بتاعة يوم الجمعة الحج برضو سنة تسعين المجموعة انا رايح معها اتنصب علينا وفي منى كنا رايحين ان احنا هنقعد بقى في مكان حلو جدا ونضيف وبتاع. ودافعين قد كده وفي الاخر طلع عندها عقد آآ مضروب والراجل اتنصب عليه في فلوسنا
وفي الاخر نمنا كلها في عنبر كده اي كلام وآآ اه كنا تلتاشر واحد في عنبر كده على الارض فجابوا لنا مرتبة وحطوا المرتبة وقالوا بس عشان خاطر الدكتور فلان ينام علي انا راجل كبير في السن وبتاع راجل ما رضيش ابدا قال لك مش ممكن في وجود الشيخ فلان
اتفضل انت يا شيخنا اتفضل يا ما رضيش يا جماعة طب حد ينام علينا انا ساعتها كان عندي يمكن اربعة وعشرين سنة وحاجة زي كده لقيت ان الموضوع انتهى ان الناس كلها نامت وما حدش نايم على المرتبة
انا قلت ايه ؟ ما فيش عقل طب حد ينام علي باب؟ رحت انا نايم عليه انا اصغر واحد في العنبر الاقيها نايم عليها ومش فاهم الكل متربي انا مش متربي
فسألتهم بعد كده هو ليه ما حدش نام عليها ان انه لا يجوز ان الانسان يتميز عن اقرانه كلنا مع بعض. لما يبقى فيه تلتاشر مرتبة هنام ما فيش تلاتاشر مرتبة! كلنا هنام على الارض
مين ان شاء الله اللي نايم على الارض؟ مين اللي هنسيبه ينام على الارض لوحده يعني؟ ابدا فلقيت ان في ناس عندها شيء اسمه يعني التربية التميز الواحد عايز يتميز لا ما تتميزش عن اخرين في اي شيء
طيب الضعف النفسي يا جماعة وان الانسان ينسب لنفسه قدرات او امكانيات ربنا اداها له يعني اه انت متخيل كده اه انا مسلا ادي لك حاجة ماشي بيقول لك خد الجاكيت ده هدية لك البسه يا عم
يقوم ياخده لو شايفين جاكتة باربع تلاف جنيه اشتريتها من لندن قدامي. دي حاجة تغيز اوي يا اخي انا جرى ايه! ما انا لسة مديها لك دلوقتي. هي دي بالزبط اللي احنا بنعمله. ربنا بيدينا الحاجة
وبدل ما نشكره عليها نقعد ننسبها لنفسنا قدامه ونقول له شايفين يا ناس؟ شايف الجمال اللي انا فيه؟ عشان انا كده جميل. ربنا اداك جمال شايفين الزكاء انا اصلي من صغري وانا اقرا كتير جدا عشان كده بقيت زكي جدا
ربنا مديك الزكاء. شايفين العضلات دي اصل انا بلعب دايما ربنا مديك القوة. فننسب لنفسنا اشياء على انها اشياء ذاتية ربنا اللي مديها لنا ها الحمد لله ربنا يعني آآ
سترها عندنا فلوس في كل البنوك تقريبا مش عارف ايه ويقعد بقى يتكلم عن فلوسه وبتاع وعندي شركات مساهمة وعندي شركات ويقعد يتكلم عن شركاته وفلوسه وبتاع واتوهم من مال الله الذي اتاكم
عايز تعرف انت عندك كم بالزبط؟ بص على نفسك وانت داخل القبر ما لوش جيوب مش واخد معك حاجة. هو ده هو ده اللي بتاعك. كل حاجة انت سايبها وراك هي مش بتاعتك
فالضعف النفسي هو ان الانسان ينسب لنفسه اشياء او امكانيات ربنا هو اللي مديها له في بقى فرق بين الضعف النفسي والهزيمة النفسية الهزيمة النفسية هي الاحباط اللي هي انسان
فقد الثقة في الله وفي نفسه كمان بس هو خلي بالك واحد عنده ضعف نفسي فايه فاكر نفسه يقدر ويعمل ويسوي فيفضل كده فترة واربعين يكتشف ان هو ما يقدرش على حاجة من دي خالص
يبتدي يجي له احباط فيفقد الثقة في نفسه وفي الله في نفس الوقت ده مش مطلوب الهزيمة النفسية. احنا عايزين نوصل لدرجة التواضع. الانسان المتواضع هو الذي عنده ثقة في الله
مش في نفسه في الله فبالتالي بالله يستطيع ان يفعل اي شيء. فتجد اشياء عجيبة تحدث. البراء بن مالك لوحده يقول لهم شيلوني وارموني جوة حديقة الموت اللي فيها مسيلمة الكذاب وسبعين الف ويقاتل بايد ويفتح بالايد التانية
لكنه لانه عارف ان هو بايمانه يستطيع ان يفعل كل شيء. الله يستطيع ان يساعده كتشوف الرسول بيقول ايه الرسول عليه الصلاة والسلام بيقول لهم تغزون الروم ثم يفتحها الله
شايف عامل ازاي؟ انا محتاج ايه؟ غالبا ده بطارية او حاجة تغزون الروم ثم يفتحها الله طب ما تجيب بطارية استعملوا تغزون الروم ثم يفتحه الله. القرآن بيقول ايه؟ وانه هو اضحك وابكى
ربنا هو اللي ضحكك وربنا هو اللي ابكاك والذي هو يطعمني ويسقين واذا مرضت فهو يشفين خلي بالك ربنا هو اللي بيقوم بكل شيء سجل كده حوار بتاع مجموعة عايشة مع بعض
ناس عايشة مع بعض كده سجل لهم كل واحد بيتكلم عن نفسه والله سجل كده لمدة ساعتين. ناس قاعدة مع بعض في اوضة وجرب اسمع وحلل الكلام كل واحد فيهم لما جه يعيد دور ابتدى يتكلم عن نفسه
عن قدراته وعن انجازاته وعن فلوسه وعن عربيته وعن ممتلكاته وعن دي امراض نفسية كلها كل دي امراض نفسية كلنا مرضى نفسيين عشان تبقوا عارفين مطلوب ايه بقى ان لما نتكلم دلوقتي عن مظاهر الضعف النفسي دي
نبدأ نبص على نفسنا مش على الاخرين انا في من ده ولا لأ كثرة الحديث عن النفس تقعد كده في حتة اتكلم عن نفسك وعن بطولاتك انجازاتك وفتوحاتك وفلوسك واموالك وشركاتك
وتتقال لك حاجة آآ تقول بص الموضوع ده سبه لي انا سيبوا لي انا الموضوع ده. ده انا اللي باعرف اخلصه سيب لي بس الموضوع ده يعني انا انا ودي قدرات عندي خطرة خطيرة جدا يعني
آآ يخاف الانسان اللي بيتكلم عن نفسه كتير انه ينكشف جهله بشيء ينكشف نقاط ضعفه في اي شيء يبتدي يداري او ما يتفتح موضوع في موضوع معين هو ضعيف فيه
يبتدي عايز يغير الموضوع ده كلمة ما اعرفش او ما قدرش كلمة صعبة جدا تطلع منه. صعب اوي آآ يكره جدا ان اقرانه يتميز عنه مش انا ده مقفول اصلا
يكره ان اقرانه يتميزوا عنه يعني واحد زميل له وجاء له آآ خبر انه زميلنا فلان الفلاني ده بقى رئيس الشركة القابضة بتاعة كزا نزلت على قلبه زي السكينة ربنا يهديه بقى انا عشان اعرف عنه موضوع كده يبتدي ينتقص منه
لما يكون الكلام على واحد ناجح يبتدي هو يتكلم عليه نيجاتيف لي عشان يقلل منه اشكرك جدا جزاكم الله خير بسم الله قربوا قوي. حاضر بسم الله بسم الله اوكي
يبتدي ينتقص من الناس فكر بقى هل انت كده اه قاعدين قعدة يستأثر بالحديث هو هو اللي هيتكلم ما فيش حد يتكلم ولو حد اتكلم يقاطعه يقاطعه ويقوم واخد هو بقى الميكروفون ومتكلم يعني
آآ يعقب على كل حاجة بتقال. حد حاجة حاجة لازم يدي تعقيب عليها. يا سيدي احنا مش قاعدين مش محاضرة انت بتديها لنا. احنا مجموعة اصحاب او ناس قاعدين بنتكلم. مين قال لك ان احنا هنموت ونسمعك يعني
هو ده راقب نفسك هل فيك من ده كم في المية برضو بيبقى عنده حتة اعتداد برأيه شوية يحتد برأيه جدا الامام الشافعي يقول لك ما ناظرت احدا قط الا ودعوت الله
ان يظهر الحق ان يظهر الحق على لسانه نخش في منازرة ادعي ربنا يا رب الحق يزهر على لسانه هو المهم الحق يزهر. بص بص النفسية هو داخل بنية ان الحق يزهر
ويا ريت ما ابقاش انا اللي طالع غالب في المناظرة دي. لان ده قد يضرني نفسيا الناس هتبص لي بقى هايلي ببتدي انا اتغر واتنفخ لا انا مش عايز كده. عايز حقي يزهر بس
بص ده قصاد اللي عايز دايما يكون هو اللي على صواب. بيحاول دايما يجادل عشان يطلع هو اللي صح ما يعترفش بخطأ ابدا دايما يبرر الغلط بتاعه ممكن يكزب عشان يبرر غلطه
او يكزب عشان خاطر ما يبانش ان هو آآ عمل حاجة. يعني آآ مين اللي عمل كزا هو اللي عمله مش انا هو كزاب. ليه ؟ عشان مش عايز يطلع غلطان
دي شهوة جوة الانسان شهوة نفسية. انه مش عايز يطلع غلطان اه ما يستشرش الاخرين ما يقولش حد ماشي. ممكن استشيرك في موضوع صعب اوي عليه اوي بشير مين انا استشير
اوه الغرور نفخة ما خاب من استشار ولا ندم من استخار. ايوة استشير واحد واتنين وتلاتة وعشرة واطلع بكونكولوجين في الاخر واشتغلك انت. هو من جواه مهزوم نفسيا هو من جواه
ضعيف هو نفسه لو استشار حد لو قال لحد ممكن استشيرك في الموضوع ممكن ما ينامش ايه اللي خلاني عملت كده ياه افتكروني ضعيف. هيفتكروني ما باعرفش. هيفتكروني ما اقدرش
ما يعترفش بعيوبه بيحاول دايما يخبي عيوبه هل احنا بنعمل كده نحاول نخبي عيوبنا ما نزكرش قال الماضي اللي فيه شيء مشين لنا او مسلا آآ ان انا مسلا كنت فقير وانا صغير وان مسلا آآ يعني كنا مسلا آآ
يعني يزكر ما يزكرش ما يقولش ان انا مسلا آآ اول ما اتجوزنا كنت انا ومراتي بنركب الاتوبيس ونروح مش عارف ايه وبتاع ودلوقتي الحمد لله ربنا كرمنا وفتح علينا يبقى عندنا عربية ما يقولهاش
ليه ؟ هو شايفها مشينة له فيحاول اي شيء بينتقص منه يهرب منه يخبيه انا مولود في بقي معلقة دهب وما كانش كده خالص تمام؟ طيب عند النقد او النصيحة لو حد انتقده او نصحه نصحه
يحس بحرقة في قلبه والم شديد جدا اعرف انا حد كده تنصحه بحاجة انت بتقول لي كده ليه ؟ انا اصلا كده من نفسي هو فيه ايه يعني! يعني فيه ايه لما تتنصح بحاجة فيك
روسيا لأ تحس بحرقة شديدة ازاي اتنصح بكده طب ايه يعني لو حد ينتقده في شيء التربية من الصغر في الحاجات دي مهمة اوي في كتاب لواحدة اسمها عابدة العزم
دي حفيدة الشيخ علي الطنطاوي. علي الطنطاوي شيخ سوري من الناس اللي هربت من حافز الاسد زمان في السبعينات وراحت قعدت في السعودية ومات من حوالي تلت اربع سنين يعني
الشيخ الله يرحمه عمل اكتر من كده. الشيخ الله يرحمه آآ احفاده كتبوا ورباهم ازاي فبتقول جدو كان يجيبنا احنا احفاده نقعد حواليه ويجيب ورقة وقلم يقول يلا يا ولاد
واحد واحد بالدور يقول عيوب جده ايه ويكتب ايه ايوة قولوا لي عيوبي ايه عشان اعرفها. وابتدي اشتغل عليها واصلحها فبتقول الرب فينا اننا ما نكرهش النقد بل بالعكس نطلب من الناس تنقدنا وتقول لنا رأيهم فينا
خلي بالك انا من بعمل حاجة وابقى عايز رأي الناس عشان عايز العيوب هو فيه عكس كده فيه اللي هو اما بيعمل حاجة كويسة ولا ايه رأيكم في الحاجة الفلانية؟ عشان عارف ناس تقول لك واو هو طالب الواو دي خلي بالك لا مش ده اللي اقصده هو
اقصد انا بطلب من الناس تنقدني. باقول له شفت الحاجة الفلانية لو سمحت قل لي ايه رأيك فيها وايه اللي محتاج يتغير؟ بابقى عايز باطلب النيجاتيف. انا باطلبها عشان احسنها
عند المدح تلاقيه بقى سعيد جدا ومبتهج جدا وفرحان لانه بل بالعكس ده هو بيستنطق المادحين. يعني ايه؟ يعني يقول لهم ايه؟ قولوا لي ايه رأيكم في الحكاية الفلانية عشان هو عارف انها حلوة
يعني مش حلو مش بقولها لكم فيها ايه هو لما يعمل حاجة حلوة يسأل رأي الناس فيها ايه. عشان عارف الناس هتقول حلوة هو ده عارف انت آآ لو قلت له مم ماشي
لأ بجد اوكي يعني كويسة لأ لأ بجد بجد بجد بجد يعني هي تقول له واو فهو عايز اجابة معينة هو مش هو مش عايزك تجاوبه خلاص. هو عايز اجابة معينة. فعايز تقول حلوة اوي
بص على نفسك انت فيك كده وتلاقي بقى ايه اللي هو طول ما هو قاعد حتى في الدين خلي بالك يعني الاصل اصلا في اه تقصير الثوب هو عدم اسبال الثوب هو ان الواحد ما يبقاش فيه عنده خيلاء لان ده هذه منقصة. في اللبس ايه ده! ايه ده! لبسه قصير كده ليه؟ فيمشي عامل كده. النهاردة
بعض الناس ممكن تستخدمك عكس تتفاخر بها ده احنا عملنا العكس بالزبط كده اتفاخر بالاشياء الدينية. يقول لك يا سماح الحمد لله انا جاي اصوم اتنين وخميس احنا احنا قيام الليل ده عندنا ده لازم على الاقل مرة في الاسبوع كلنا في البيت كله
عشان تقول له ايه يا واد يا مؤمن هو عايز دي عايز تقوله يا سلام خدني على جناحك حب الرياسة دايما عايز يبقى هو الريس هو المسئول عننا. فيقدم نفسه للمناصب دي
دي امر خطير جدا. يقدم نفسه للامام عشان يؤم الناس في الصلاة اه شايف نفسه هو الاصلح هو احسن واحد هتلاقيه دايما بيأسر في مواجهاته ناحية ناحية الناس ما يحبش حد يقصر في واجب معه بس هو بيقصر
هو نكد عنه ما يحبش يروح العزيان وما يحبش يروح يزور مرضى في حاجة حلوة في فرح في هيصة هنهيص فيها يروح امر ايضا مهم وهو المن بالعطايا هل انت كده لما بتعمل لحد خدمة تحب تفكره بها كل شوية
مش لازم تفكروا يعني ايه وقمصاني وشراباتي ما حدش بيعمل كده يعني ده مسرحية. لكن في بقى ايه؟ اللي هو القمصان كات على مهلك آآ عملت لحد خدمة معينة ايه الاخبار؟ الامور؟ الحمد لله ربنا خلاص كله تمام تمام يعني. يعني اللي عملناه ده نفع ونفعك يعني؟ ما انت بتفكره بالخدمة بتاعته. ما خلاص بقى
فانت من باب اخر قال يعني بتطمئن هو انت عايز يقول لك اه والله يا اخي جزاك الله الف خير والله شكرا جدا جدا مش عايز اقول لك قد ايه اللي انت عملته ده انقز حياتي وحياة اولادي وحياة ومصر كلها انت
عايز تستنطقه عشان يقول لك شكرا فكر طب انت كده ولا لأ؟ مم عايز تموته بقى ده حاجة عملها يقعد يفرك يفرك ما بتشكروش ليه هو مش عارف ان انت ان هو اللي عمل كده! لزلك هو يجيب لك يجيب الحاجة ماشي
ولازم آآ يقصد يوريك ان هو اللي عملها ولو العملية تاهت يقول لك على فكرة انا اللي عملت كزا عايز يوريك ان هو العامل آآ ايضا الشخص اللي عنده ضعف نفسي مغرور بامكانياته دايما
انا حافز القرآن حافز قرآن وده ده فيه للاسف يعني في انجلترا بشوفها كتير دي الحقيقة الاخوة الباكستانيين هو في حاجة اسمها حافز فلان ده بقى لقب حافز الحافز كارسة
دي كوارس خلي بالك اما الواحد ماشي عمال يتفاخر بامكانياته آآ وبعباداته انا معي تليفونات العلماء كلهم كلهم حبايب عشان دي عادتي انت عارف. او المغنيين مسلا. انا عايز مين؟ ليه ما تحميدش الشاعري؟ اهي
عايز نمرة مين؟ بتاع لولاكي ده ولا اسمه ايه؟ الحاجات دي ما بقتش موجودة دلوقتي ها دي اخر حاجة انا بسمعها بس موني يعني ها عايز يوري الناس انه مهم في المجتمع مشهور المشهورين هو يعرفهم معه تليفوناتهم كلها
ودايما تلاقي عنده كلمة انا اول واحد انا اكتر واحد على طول دي. انا اول واحد انا اكتر واحد قارون كان يقول ايه؟ انما اوتيته على علم عندي الغنى ده بعلم ده مجهودي
انا رائد انا بنيت نفسي بنفسي انا اللي عملت انا انا انا طب ربنا فين في القصة دي عدم حب الخير للاخرين ناس تانية حصل لها حاجة خير زي ما قلنا كده الجماعة قالوا لك ايه جيراننا جابوا مرسيدس. ياه كارسة بتبقى
طب واحنا يا جماعة هنعمل ايه وبعدين نروح نرهن الارض ولا نعمل ايه ؟ نستلف فلوس. نعمل قرض عشان نجيب عشان نبقى زي ما نبقاش اقل منهم بنت الجيران اتجوزت
بنتنا آآ جارنا اترقى وبقى يوه تلاقي البيت كله راح مضلم كده ايه ده في ناس المقصد بقى هل فينا حد جواه انا احيانا ممكن اكون بزودها شوية. لكن جواه الشيء من كده خل بالك اللي انا بقوله ده انا بديك الماكسمام. انت بص عندك من كده
عندك فيفتي عندك توينتي انا ببالغ شوية. انا راجل كاريكاتيري شوية بس انت بص هل جواك شيء من ده لا يؤمن احدكم حتى يحب لاخيه ما يحب لنفسه يعني جارنا اترقى الله الله الله هاتوا هاتوا اتكلموا في التليفون
احنا كده يعني انا جوة مرسيدس يا سيدي ما شاء الله طب تعال تعال نكلمهم نقول لهم خدونا لفة بها شوية نوريهم ان احنا عادي هو ده المقصود هل احنا عندنا حب الخير للاخرين كده؟ هو ده اللازم بقى
استسخار الاخرين يعني ايه يعني عمال يقلل طول النهار من شأن اقرانه. من شأن رؤساؤه من شأن مرؤوسينه. ده في واحد يقلل من شأن الموزفين بتوعه. ليه؟ بالعكس انت لما ترفعهم ده في مصلحتك انت
في صالح المكان اللي انت بتديره لكن لأ هو عايز دايما يبان ان هو الوحيد اللي عمل هو الوحيد اللي اسس هو الوحيد اللي كله على عليه هو اللي بيعمل بس ما فيش حد بيعمل حاجة تاني خالص
انا وطبعا كثرة احلام اليقظة سواء طول ما هو قاعد عمال يتخيل نفسه بقى غنيم مشهور والناس بتقعد تسلم عليه وتعمل له آآ ده معناه ان الدنيا متمكنة من قلبه
المفروض الواحد يبقى عنده احلام يقظة انه بيستشهد في سبيل الله انه مسلا اه اه بيعمل اعمال صالحة اه انه مسلا يتحط في موقف ويساعد الناس مش عشان يبقى مشهور الناس تقول له شكرا لكن ان هو بيعمل الخير
ده معناه ان الاخرة تمكنت من القلب بدل الدنيا بتتمكن من القلب. لكن هل دحمها كده ولا احنا عندنا احلام يقظة كتيرة اكبر مسال للضعف النفسي ابليس انا خير منهم
خلقتني من نار وخلقته من طين بضعف نفسي على طول ما نفزش الامر ليه ضعيف نفسيا اكبر مثال على الضعف النفسي صاحب الجنتين في قصة في سورة الكهف بيقول ايه؟ وكان له ثمر فقال لصاحبه وهو يحاوره انا اكثر منك مالا واعز نفرا
عندي فلوس اكتر منك عندي ناس بتحبني وعزوة وجاه ولما اغضب يترفع ميت الف سيف بيغضبوا لي ورايا ناس دي ايه العزة بالاثم دي ضعف نفسي وايه بقى بص بقى يقول لك ايه ودخل جنته وهو ظالم لنفسه
قال ما اظن ان تبيد هذه ابدا. عمري ما هبقى فقير اسمع بقى ولو مت ولئن رددت الى ربي لاجدن خيرا منها منقلبا انا ابن ناس في الدنيا وابن ناس في الاخرة
بتقولوا ايه لما يقولوا فلوسك راحت! مش ممكن! مش ممكن! مش ممكن! هو مش قادر يتخيل نفسه كده ضعف نفسي كله خلي بالك فيه امسلة في التاريخ الاسلامي حاجات سيئة جدا
واحد اسمه عبد الله ابن زياد ابن ظبيان التيمي في شيء خوف اهل البصرة شوية طلع خطب خطبة تمام طمنهم وقال للناس ان انا هزبط لكم الموضوع دوة وما تقلقوش ومش هيحصل المشكلة الفلانية
فقالوا له ايه اكثر الله من امثالك ربنا يكتر من امسالك لقد كلفتم الله شططا انتم كده بتطلبوا من ربنا يعني كتير اوي اه ازاي يعني استغفر الله العزيم. يعني ربنا هيقدر يعني
من امسالي انا وفيه امسالي اه لا لا ما هو العرب عندهم لما بيلسعوا بيلسعوا اه خالص ده واحد من اللاسعين اللي هو عنده ضعف نفسي الى درجة انه شايف ان ربنا ما يقدرش يجيب زيه تاني
فما جابتوش ولادة يعني آآ معبد ابن زرارة كان جالسا في الطريق فمرت امرأة وقالت يا عبدالله كيف الطريق الى موضع كذا؟ الطريق الى آآ مصر الجديدة منين يا عبدالله
قال لها اوامثلي يكون عبدا لله بقول لكم ما هو اصل الضعف النفسي ده يقود للكفر كفر وممكن يكون بيقولها عشان يضحك الناس دي اخطر حاجة في الدنيا. الانسان يقول الكلمة ليضحك به بها جلسائه
فيلقى به في قاعة جهنم سبعين خريفا الانسان يتجرأ على الله بالهزار لضعف نفسي كله عندك آآ واحد اسمه ابو شمال الاسدي الجمل بتاعه ضاع فقعدوا يدوروا له عليه مش لاقينه
قال لك والله ان لم يرد الله لي راحلتي لن اصلي له صلاة ابدا المهم لقوها يلا يا عم صل بقى ان يميني يمين مصر اصل انتم مش عارفين انا بحلف على حاجة بعملها
يعني ربنا رجعها استغفر الله العزيم خوفا انه ما يصليش تاني يعني ربنا عارفني انا لما بحلف بعمل الناس معدية طبعا انا مش متوقع ان حد منكم كده بس انا حبيت اوريكم ان لما ناس بتعدي بتعدي
ايه رؤسافل طبعا اه. بس ده وصل للمرحلة دي من السفالة ازاي بقى ان في ناس قعدت تنفخ فيه وده ما حصلش بين يوم وليلة. المدح المدح المدح المدح لما الناس بتتنفخ
عليه الصلاة والسلام بيقول ايه بقى؟ اياكم والتمادح. فانه الذبح انت لما بتمدح حد انت بتدبحه الدورة بتاعة التربية بتاعة الاطفال الست بتقول فيها الامريكانية. اللي هي اللي هي اسمها ايه دي بتقول
الطفل اوعى تمدح الطفل شجعوا لكن ما تمدحوش ابدا مش ياه ده انت احلى بنت في الدنيا. تعالي ياه احلى شعر في الدنيا. ياه احسن واحد بيرسم في الدنيا. ايه كفاية؟ كفاية عمالين تناموا الصنم جوة الولد ليه
ليه كده امال ايه؟ برافو عرفت ترسم رسمة زي كده دلوقتي بقيت بترسم كويس. تعال بقى نتعلم كمان نختار الالوان الصح. فتقعد تقعد تشجع. الرسول عليه الصلاة والسلام قال اهو
من الف وربعمية سنة اياكم والتمادح فانه الذبح وقال ان كان احدكم مادحا اخاه لا محالة يعني لو لازم قوي يعني تمدح يعني حد فليقل احسبه كذلك احسبه جيدا احسبه صادقا احسبه مخلصا
ولا ازكي على الله احدا. وربنا ايه؟ هو حاسبه. ربنا يعلم فما تزودش قوي ان ده اللي بيضر الناس اه احد الصالحين بيقول عجبت لمن قيل فيه الخير وليس فيه كيف يفرح
مستغرب اوي من اللي بيتقال فيه حاجة حلوة وهي مش فيها ولا حاجة وفرحان فرحان بايه؟ ما انت ما انت عارف ان اللي الناس مخدوعة فيك اصلا وعجبت لمن قيل فيه الشر
وهو فيه كيف يغضب واللي بيتقال عليه حاجة شر. وهي فعلا فيه. طب انت زعلان ليه واحد واحد مسلا انا ماشي في الشارع فواحد قال لي انت جبان انا المفروض لو انا واحد بدور على عيوبي
ما ازعلش اقف كده وافكر هو قال لي كده ليه ؟ طب ما يمكن انا جبان يمكن فيها شيء من الجبن قال لي مسلا ده انت جلدة جلدة يعني بخيل
انت اللي جلدة وستين جلدة لأ استنى بس قال لك كده ليه ما فيش نار من غير دخان ابتدي دور على عيوبك هو ده التحدي اللي بيواجه كل واحد فينا
خطورة الضعف النفسي ايه بقى؟ في مخاطر للضعف النفسي اول حاجة الاعجاب بالنفس هو نوع من انواع الشرك بالله اذكرهم وهنجيبهم واحد وواحد بالتفصيل اتنين الاعجاب بالنفس والضعف النفسي ده شهوة التميز دي
بتحبط العمل وتفسده. عملت عمل خير يحبط يحبط وتفسد العمل بتاعك تلاتة تؤدي الى غضب الله يؤدي الى نفور الناس منك كان عن ضعف نفسي الناس بتنفر منه خمسة يؤدي لحرمان التوفيق
والخذلان ربنا يخذل الانسان في مواقف معينة لانه بهذا الشكل فيحرم التوفيق يبقى انسان غير موفق يؤدي للفتنة في الدين. الانسان يفتتن في دينه يؤدي لاتباع الهوى ماشي ورا شهواته
ضعيف يؤدي لسوء الخاتمة ربنا يختم له بسوء يلقى به في النار امسك بقى كده الشرك في الله ليه العجب هو الشرك العقب هو ان ترى ان عندك شيء ذاتي
انت بتمتلك مش عند ناس تانية يعني انت انت زكي ازكى من الناس دي كلها فانت معجب بزكائك واحدة شايفة نفسها حلوة اوي احلى من كل الناس دي مش واحدة في الدنيا يعني بس يعني في معزم الناس اللي حواليا انا احلى واحدة
حد شايف نفسه اغنى واحد اقوى واحد اشيك واحد فده عشب عليه الصلاة والسلام بيقول ثلاث مهلكات وثلاث منجيات فاما المهلكات فشح مطاع وهوى متبع واعجاب المرء بنفسه يهلك الانسان
اعجاب المرء بنفسه واما المنجيات فخشية الله في السر والعلانية والقصد في الفقر والغنى والعدل في الغضب والرضا ايه اثر العشب بقى الانسان من كتر العشب يبتدي يتضخم الذات بتاعته
تصبح صنم داخلي هو بيعبده صنم شايل اسمه يعني مش بيعبد هبل لأ بيعبد نفسه فاضل مسلا واحد انا عمال اعبد نفس. ليه؟ اموت في نفسي. شايف نفسي احسن واحد. اكتر واحد بيفهم. اه
ينمو صنم جوايا اسمه فاضل والعياذ بالله امر خطير جدا. كل واحد فينا عمال بقى يتكبر في الصنم بتاعه الشرك بقى والاعتقاد في حد تاني مع الله انه ينفع او يضر
فانا لو اعتقدت في نفسي ملكات معينة انها تنفع وتضر اعجابي بنفسي يصبح شرك يعني ايه شرك اني اعتقد ان هناك من ينفع او يضر مع الله ده في ناس بتعبد الفلوس. اوعى تكون فاكر ان الشرك ده يعني واحد بيعبد اصنام او بيعبد مسلا السيد المسيح او هو ده بس الشرك جبته الكلام ده منين
لا مننا كمسلمين كتير اوي مشركين بنشرك بالله اللي شايف ان الفلوس هي كل حاجة الفلوس دي هي اللي هتمهد لي كل الطريق وهي اللي هتزبط لي حياتي وهي اللي هتزبط لي مستقبلي وبالفلوس هعمل كل حاجة اه
اه ده شرك ده وده بيظهر فين بقى لما عزم حد غير ربنا او اسأل حد غير ربنا او اشتكي لحد غير ربنا هنا بيزهر الشرك شرك خفي جدا بيقولك انا بتكلم في حاجات خفية مش سهلة
لزلك غلط ان احنا نحاسب بها الناس. اه ده بالزبط بالزبط زميلي اللي قاعد جنبي في المكتب. هو كده غلط. اوعى تعمل كده انت هتحاسب نفسك انت على ده ده المهم
الشرك الجلي اللي هو الاعتقاد في الاوليا والنجوم والسحر والشعوزة والكلام ده كله انما الشرك الخفي اللي هو الانسان ما بيقدرش يكتشفه بسهولة لانه متلبس جوة الانسان فالانسان بقى يبتدي يعزم نفسه
آآ يعظم ملكاته. وانه يستطيع توزيف ملكاته في اشياء معينة تميزه عن الاخرين. ده اسمه الشرك الخفي طب ليه العجب بنقول عليه شرك؟ زي ما قلنا كده لانه هو شايف ان هو من غير ربنا يقدر يعمل
انا عندي حاجة يعني جحا رايح رايح فين يا جحا راح يشتري حمار منين؟ من السوق طب ما تقول يا اخي ان شاء الله هنقول ايه ان شاء الله ليه
الحمير في السوق والفلوس في جيبي. اقول ان شاء الله ليه راح السوق اتنشر رجع فين الحمار يا جحا؟ قال ذهبت الى السوق ان شاء الله ووضعت يدي ان شاء الله في جيبي ان شاء الله فلم اجد المال ان شاء الله
اصلا ما ينفعش بعده ان شاء الله على حاجة خلاص في الماضي. بس بعد ايه خلي بالك بقى ربنا بيقول ايه ؟ ده دليل اهو ان فيه ناس مؤمنين ومشركين في نفس الوقت. وما يؤمن اكثرهم بالله الا وهم مشركون
يعني في ناس مؤمنين بالله بس مشركين عندهم شرك خفي يشرك بالله الفلوس المدير بتاعه مراته ايا كان دكتور الشاطر صح؟ ده احسن الدواء هل الدوا هو اللي فيه الشفاء
ده انت تجيب اتنين نفس الجنس ونفس السن ونفس الوزن وعندهم نفس المرض وتديهم نفس الدواء واحد يخاف والتاني يموت الدواء سبب مسبب السبب يضع فيه الشفاء او ينزع منه الشفاء
لكنه السبب لازم نأخز به بكى خوفا علينا احد الصحابة بيقول شداد ابن اوس رأيت النبي صلى الله عليه وسلم يبكي وقلت ما يبكيك يا رسول الله؟ قال خايف علينا ده بيبكي عشانا احنا
اخوف ما اخاف على امتي الشرك والشهوة الخفية قلت يا رسول الله اتشرك امتك بعدك اتشرك امتك بعدك قال نعم اما انهم اما انهم لا يعبدون شمسا ولا قمرا ولا حجرا ولا وثنا. الكلام ده خلاص انتهى
ولكن يراءون باعمالهم بيراؤوا بالعمل اللي بيعملوه بيعملوا حاجة يبتدوا يتكلموا عنها ويتمنظروا بها دي ابكت النبي كان بيبكي علينا من الوان الشرك بقى في حياتنا ايه لولا اوكي لولا الكلب كان البيت اتسرق
لولا الطبيب كان المريض مات المشرك دايما مم يربط طاعة ربنا بقى بالخسارة بيقول لك ايه اصل انا لو ما دفعتش رشوة مش هنشتغل اه يبقى ربنا جعل رزقه في الحرام
وبينهان عنه من غير كده مش هنشتغل. جبت الكلام ده منين ؟ الكلام ده كله كزب مش حقيقي احنا اللي سبنا بلدنا تبقى عاملة زي صفيحة الزبالة من كتر ما بنأمره بناء عن منكر. عشان حكيت لكم الحكاية دي ولا لأ. لكن انا اعرف واحد عمل شركة او دخل شريك في شركة مع ناس
و ما كانش كان مصر ان هو ما يدفعش رشوة اطلاقا. فالناس بقت تضحك عليه يا عم الحاج انت بتشتغل في التجارة. ما ينفعش المناقصات كلها ماشية كده. يقول لهم لا يمكن ابدا مش هيحصل
صبر سنتين شركته كبرت جدا واخد تقريبا خمسة وعشرين في المية ماركت شير ليه تخيلوا ومن يتق الله يجعل له مخرجا ويرزقه من حيث لا يحتسب اشتغل في اسوأ الاماكن واكتر الاماكن فسادا
اشتهرت الشركة بتاعته انها شركة الحاج فلان سوري يعني العبيط اللي ما بيديش رشاوي فابتدى المرتشين اللي في السوق عشان ينضفوا شكلهم يتعاملوا مرة برشوة ومرة مع شركته. مرة برشوة ومرة فالراجل بقى قاعد يلاقي امور توريد نازلة بترف عليه. هم المرتشين عايزين يسبتوا ان هم
مش مرتشين ونضاف بايدين ان هو بيتعاملوا مع الشركة الفلانية ايه ده ومن يتق الله يجعل له مخرجا ويرزقه من حيث لا يحتسب ايضا جا له السيلمان بتاعه وقال له ده احنا الوزارة الفلانية فيها مناقصة وبالزبط اجهزتنا وعايزينها وبتاع
وعشان خاطري بقى وانا رحت والاستشاري طلب مني فلوس وبتاع قال له قل له الكلام ده مع صاحب الشركة ما ينفعش كده جابوا استدرجوا لغاية المكتب طلع الولد بره باقول له معلش فكرني انت اسمك ايه تاني حضرتك؟
الدكتور فلان الفلاني اسم استشاري ما كنتش مشهور ايه المطلوب من الاخر يعني؟ يدفع كزا يرسي عليك كزا قال له الرد يكون عند حضرتك بكرة. تاني يوم راح له شريط عليه صوته بيقول انا اسمي الدكتور فلان الفلاني وعايز كزا يرسي عليك كزا
بعد ست شهور شاف الراجل ده في الشارع يطول دقنه متجوز واحدة منقبة اتغير خالص خده بالحضن وقال له اقسم بالله كانت اول مرة في حياتي اطلب رشوة قال له انت انقزت حياتي
يمكن كان زماني برتشي لحد دلوقتي. شف الامر بالمعروف والنهي عن المنكر قد ايه مهم استأزنكم احط التشارجر عشان ده مفتوح من زمان انا نسيت احط رشاش طيب يعني ربنا قال لنا عن هزا النوع من الناس اللي هو بيربط
المعصية بالرزق وان الطاعة هي اللي هتجيب الخراب وقالوا ان نتبع الهدى معك نتخطف من ارضنا لو اتبعنا الهدى هنخسر هنتخطف من ارضنا هنموت هنترمي برة لزلك احنا ندعو دايما مع الاذكار في الاذكار اللي بنقولها في الدورة الايمانية اللي بتفتكروا عندنا الاذكار الصباح والمساء. لازم نكون ماشيين عليها
ها اللهم انا نعوذ بك ان نشرك بك شيئا نعلمه ونستغفرك لما لا نعلمه طول ما احنا ماشيين عندنا شركيات جوانا في اعتقاداتنا لابد من الاستغفار منها اتنين العجب والضعف النفسي ده
حب التميز والشهوة يحبط العمل يا ايها الذين امنوا لا تبطلوا صدقاتكم بالمن والاذى. يعني ايه؟ اديت مليون جنيه بشيك ورحت بترائي بها بطلت يا ريتك ما كنت دفعت حاجة ولا هتروح يوم القيامة ولا حاجة موجودة خلاص راح
ربنا مش فارق معه اصلا الفلوس نفسها ربنا يريد منك الاخلاص. لن ينال الله لحومها ولا دماؤها ولكن يناله التقوى منكم الاضحية بتضحي بها دي وربنا هياكل ولا هيشرب منها
ربنا يريد التقوى لأ لازم وقدام البيت ونعمل ونسوي ونوري ونعمل ما تعملها يا اخي بنضافة عند الجزار لاحسن الجيران تعرف برضه يا سلام ايوة فيه جوانا حاجات جوانا جوانا حاجات
بصراحة يعني انا اعتقد ممكن جدا واحد يصلي ركعتين يخش بهم النار رايح يصلي في مسجد عشان في المسجد ده فيه رجل اعمال عنده شركة هو ناوي يروحها الاسبوع الجاي يعرض عليه موضوع معين. فلما يشوفه في المسجد يعرف ان هو
برضو بتاع ربنا زيه كده اه انت بتصلي لمين؟ انت رايح تصلي للراجل ولا عشان هيتقدم لبنته نيتك ايه في كل حاجة النية فين العمل مهم جدا فيه النية. ده حديث النية ده هو اول اول حديث في كتب السنة
عليه الصلاة والسلام يروي يقول الحسد يأكل الحسنات كما تأكل النار الحطب والصدقة تطفئ الخطايا والصلاة نور المؤمن والصيام جنة من النار. الحسد يأكل ما الحسد ده عبارة عن ايه؟ ده ضعف نفسي
يأكل الحسنات وده ابطال للعمل قيل لابن المبارك ما الذنب الذي لا يغفر؟ قال العجب ابن مبارك طيب ايضا الضعف النفسي يؤدي الى غضب الله غضب من ربنا ابن عمر بيقول سمعت رسول الله صلى الله عليه وسلم يقول
من تعظم في نفسه واختال في مشيته. فبيضربه النهاردة على المشي في سماكات ووك ومش عارف ايه وبتاع ها واختال في مشيته لقي الله وهو عليه غضبان ان الله لا يحب كل مختال فخور
النبي عليه الصلاة والسلام بيقول النادم ينتظر الرحمة والمعجب ينتظر المقت مقت الله الندمان يعني ممكن الواحد يعمل زنب يندم عليه ربنا يرحمه بالزنب اللي هو زنب ازنبه وندم عليه. واحد يعمل عمل صالح
يبقى فخور به وطول النهار يقول لك ده انا طول النهار ايدي في بقهم وطول النهار انا في رسالة والاورمان وعلى طول احنا واقفين مع الجمعيات الخيرية دية ربنا يقضي عليه بهزا الكلام
فيعني يعني يعني ايه نقطة طب ليه ده يتعرض لمقت ربنا لانه بيجحد فضل ربنا. يعني انا زي ما ادينا المسل ده دلوقتي اخونا اداني بدلة شحتها لي ماشي؟ هو كده وربنا بيدينا حاجة بيتفضل بها علينا. اي حاجة عندنا احنا شحتنا. ربنا مشحتها لنا
ماشي نروح نتفاخر بها وكأنها حاجة ذاتية احنا عملناها بنفسنا وسويناها هذا شيء يغضب ربنا فتخيل بقى لما يديني بدلة بيقولوا خد دي البسها استر نفسك. وانا قدامه واقعد اقول ايه؟ شايفين يا جماعة جبتها من لندن
يا كزاب اربع تلاف جنيه مش عارف ايه! واقعد اتفاخر بحاجة مش حقيقية. انت شاحتها هي مش بتاعتك اصلا. فلوسك مش بتاعتك. جمالك مش بتاعك كل ده بتاع ربنا ننسب الاشياء لله ونحمد ربنا عليها ونستخدمها في طاعة الله
السيدة عائشة قالوا لها متى يكون الرجل مسيئا قالت اذا ظن انه محسن امتى الانسان يبقى مسيء لما يفتكر نفسه محسن عمل شيء كويس. يعني الواحد يعمل الشيء الكويس ويبتدي يبقى بين الخوف والرجاء. يطلب من ربنا انه يتقبله. لعل ان نيته تكون ما كانتش سليمة. يا رب تقبله. يا رب ما
فالواحد بين الخوف والرجاء الضعف النفسي يؤدي الى حرمان التوفيق والخذلان موقفين يا جماعة لازم نفهمهم الصحابة انتصروا في غزوة كانوا فيها ضعاف جدا من الناحية المادية وانهزموا في غزوة
كانوا فيها اقويا جدا من الناحية المادية بالنسبة للعدو ولقد نصركم الله ببدر وانتم اذلة ادلة يعني ايه؟ اذلة لله تشعر بالمذلة لله بالعبودية لله. تشعروا باحتياجكم لله كانت نسبة المسلمين للكفار واحد الى اتنين وتلاتين مش واحد لتلاتة
في العدد واحد اتنين تلاتة تلتمية وسبعتاشر والف. لكن في العدة هم الفارس بميت راجل راجل يعني واحد على رجليه معهم ستين فارس في مية بست الاف واحنا معنا واحد بس
بمية بمية احنا تلتمية وسبعتاشر واحد مننا بمية بقينا ربعمية وستاشر هم الف منهم ستين بستلاف والدرع اللي معه درع بعشرة معناش احنا ولا درع وهم معهم ستميت درع في عشرة بستلاف تانيين
ادي اهو عددهم كده من ناحية العدة قفز الى اتناشر الف اتناشر الف ايه لأ تلتاشر الف وكسر تلتاشر الف كسر. الى ربعمية ده واحد الى حاجة وتلاتين ده طيب
حنين بقى لقد نصركم الله في مواطن كثيرة ويوم حنين اذ اعجبتكم كثرتكم فلم تغني عنكم شيئا ضاقت عليكم الارض بما رحبت ثم وليتم مدبرين الصحابة حصل ايه بعضهم مش كلهم لكن بعضهم قالوا لن نغلب اليوم من قلة
خلاص احنا عددنا كبير. بقينا بعد فتح مكة ده. بعد فتح مكة. وداخلين حنين فاكرين نفسهم هيكسبوا. عددنا كبير نسيوا ان النصر من عند ربنا طلعوا يجروا طلعوا يجروا. الصحابة طلعت تجري
هزار تربية نفسية بتروح في سانية غضب ربنا ييجي في سانية الصحابة الحمد لله ربنا ما يغضبش عليهم لكن عمل فيهم ايه؟ حرمهم التوفيق هنا. حتى وقف النبي صلى الله عليه وسلم وبدأ ينادي انا النبي
بلا كذب انا ابن عبد المطلب هو وابن عباس ينادوا اين اصحاب البيعة؟ اين اصحاب اين اصحاب الشجرة؟ شجرة الرضوان لغاية ما تجمع حواليه الصحابة الكبار وانقلبت الاية انتصر الصحابة بعد كده
لكن انهزموا الاول لما انهزموا نفسيا بعد انتصارات خالد بن الوليد المتتالية بص الخليفة يبعت يهنيه ازاي؟ ابو بكر الصديق آآ فليهنأك ابا سليمان النية والحظوة فاتمم يتمم يتمم الله لك
ولا يدخلنك عجب فتخسر وتخذل اوعى يخشك العقب انك تخسر وبعد كده سيدنا عمر بقى كان بيعمل فيه ايه؟ بيعزله ويرجعه جندي وبعدين يطلعه تاني سيدنا عمر كان ايه؟ ماسك سيدنا خالد المريض دوه كل شوية
يدي له شوية ايه؟ تربية نفسية خايف عليه. خايف عليه من العشب ما اصله ما شاء الله كان سيف الله المسلول. ما فيش معركة دخلها وخسر حتى وهو كافر. يعني
هو اللي غلب المسلمين في احد كمان فسيدنا عمر كان خايف عليه. فكان عمال ايه؟ بيربيه تربية بقى فعلية. سيدنا ابو بكر كان بعت له جوابات زي كده ولا يدخلنك عجب فتخذل. واياك ان تذل ان تذل بعمل فان الله له المن وهو ولي الجزاء
العشب يؤدي الى اتباع الهوى يعني ايه المعجب بنفسه ينظر لنفسه بعين الرضا راضي عن نفسه صح ولا هو يعني خالص. الواحد مفروض ينظر لنفسه بعين ايه بعين الاتهام شايف ان هو نفسه مش كويسة. لازم ان هو يحسن من نفسه. آآ احسن اكون مغرور. انا لازم ان انا فابتدي اتهم نفسي شوية
المعجب لأ المعجب راضي عن نفسه لزلك ابن عطاء بيقول من عطاء الله السكندري اصل كل معصية وكل غفلة وكل شهوة هو الرضا عن النفس واصل كل طاعة وكل يقظة وكل عفة هو عدم الرضا عن النفس. ولان تصحب جاهلا
لا يرضى عن نفسه خير لك من ان تصحب عالما يرضى عن نفسه الواحد ماشي مع واحد جاهل لكنه مش راضي عن نفسه. احسن لك انك تمشي مع واحد عالم
فخور بنفسه وفي حاجة يعني شايف نفسه يا من هنا ياما هناك العشب ده يؤدي الى سوء الخاتمة الرضا عن النفس ده الضعف النفسي ده الصلاة والسلام بيقول لا يدخل الجنة من ان. ولا عاق ولا شارب خمر. العاق اللي او لابوه وامه ما يدخلش الجنة ولا شارب الخمر
تدخل الجنة ولا المنان يمن على الناس نعمل حاجة وادي من عليهم ضعف نفسي سيدنا عمر بيقول من قال انه عالم فهو جاهل ومن قال انه في الجنة فهو في النار
الناس اللي بتحسن الزن بنفسها عالم في امتى تبقى عالم ان شاء الله؟ احنا طلبة علم احنا نطلب العلم ومهما اتعلمت انت تطلب العلم. طالب علم نفسك على مبدأ وقال قتادة
ومن اعطي مالا وجمالا وعلما او ثيابا ثم لم يتواضع فيه كان عليه وبالا يوم القيامة. كل شيء ربنا بيديه لنا. ازا ما تواضعناش فيه ييجي وبال علينا يوم القيامة. مال ربنا يديه لحد فما يتواضعش ييجي وبال عليه
جمال ربنا اداه لحد فما يتواضعش يجي وبال عليه قوة زكاء اي حاجة ربنا يديها لك. تواضع فيها لله. اشكر ربنا عليها وفي الاثر اوحى الله الى داوود يا داود
انذر عبادي الصديقين فلا يعجبن فلا يعجبن فلا يعجبن بانفسهم ولا يتكلن على اعمالهم. يعني ربنا بيأمر سيدنا داوود يا داوود قل للمؤمنين ما يعجبوش بنفسهم وما يتكلوش على نفسهم يتكلوا علي. يتوكلوا على الله
يعني ايه وانا خارج بيقول توكلت على الله يعني انا ضعيف انا من نفسي لا استطيع ان افعل شيئا عارفين الكلمة دي مين قايلها دي موجودة في احد الاناجيل اللي في ايدين المسيحيين
وهم يعبدون سيدنا عيسى على انه هو الله. مش كده؟ طب هو نفسه بيقول في اللي في ايديكم ده انا من نفسي لا استطيع ان افعل شيئا بمنتهى العبودية ده ده منتهى الاحساس بالعبودية
بيقول تلك الدار الاخرة نجعلها للذين لا يريدون علوا في الارض ولا فسادا الدار الاخيرة دي الجنة دي ربنا جعلها لمين؟ للي مش عايزين علو في الارض. هو مش بيسعوا للعلو
مش يسعى للتميز عن الاخرين مش مشكلة ان انا احسن ده لازم. مش مشكلة. ده لازم تحسن العمل. ولكن ربنا بقى يميزك دي مسألة اخرى. لكن انت لا تسعى للتميز. واذا حصل
تميز انت تحاول تشيل المزاهر بتاعة التميز مش لازم يعني تبقى لابس بقى افخر سياب وبراند نيمز وسيميات ومش عارف ايه ما كفاية بقى. يعني حاول تنزل مع الناس تبقى مع الناس
آآ ممكن سريعا هو هنا المسألة مسألة يعني حتة ايه؟ ان احنا نبرر لنفسنا. ان ربنا يحب انه يرى اثر النعمة على العبد. فعشان يشوف اثر النعمة فانا بجيب بقى ومش عارف ايه اثر النعمة هنا ان انا ما ابقاش ماشي مبهدل
ان انا ما ابقاش ماشي ريحتي عرق ان انا ما عنديش غير قميص واحد وباغسله مرة في الاسبوع. لأ يعني لعيب لكن المقصود هنا اللي هو مسألة اني عايز اتميز عن الاخرين
هي دي الخطيرة جدا فدي الواحد يراعيها في نفسه قد يؤدي الضعف النفسي الى سوء الخاتمة زي ما قلنا المعجب بنفسه خلي بالك بقى كثير المعارف لكنه قليل الاصحاب والاصدقاء
لا الهناء دي دي حاجة تانية. هنا بنتكلم على العنوان غلط عندي اللي بيؤدي الى ان الناس تكرهه فالناس تنفض وتكره الانسان الضعيف نفسيا ده. اللي هو طول النهار بيتعجب بنفسه. فتلاقيه عنده معارف كتير بس اصحابه
مش كتير مش محبوب آآ الناس ما تحبش ابدا اللي بيشعرها بالنقص فلو واحد طول النهار بيتكلم عن نفسه يتكلم عن انجازاته يتكلم عن بتاع الناس اللي مش عايزة تخرج معها يقول لك بيقول لك ايه ما لو اتكلمت وجهي انا مش رايح معكم
الناس دي يبقى ايه ناس بتفر منه يعني الاستاز مصطفى السباعي وده من اكبر كتاب السيرة. خلوا بالكم. من افضل علماء السيرة النبوية والاستاز مصطفى السباعي رحمة الله عليه وهو سوري
يقول ازن اللي قتله كان حافز الاسد او حاجة زي كده بيقول نصف الزكاء يعني واحد عند يعني واحد نص زكي مع تواضع احب الى قلوب الناس وانفع للمجتمع من شخص
عنده زكاء شديد مع غرور واحد زكي جدا بس مغرور الناس كارهاه واحد نص زكي لكنه متواضع الناس تحبه يؤدي الى غضب الله. الضعف النفسي زي ما قلنا الكبر خلي بالك ليه الواحد لما يبقى عنده ضعف نفسي ده يؤدي الى غضب الله
الكبر الكبر هو ثمرة طبيعية جدا للعشب. واحد معجب بنفسه يبتدي يتكبر على الاخرين خلي بالك بقى فخطورة الكبر خطيرة. لان لا يدخل الجنة. ده حديس شريف. صحيح. من كان في قلبه مثقال
ذرة من كبر شوية كبر كده في القلب على جنة خلاص والكبر بيجي ثمرة للعشب قال صلى الله عليه وسلم لا يزال الرجل يذهب بنفسه. يعني ينتفخ حتى يكتب في الجبارين فيصيبه ما اصابهم
مال يتعاظم يتعاظم ابو حامد الغزالي بيقول عن خطورة الكبر في احياء علوم الدين. اسمع الكلام بقى وانما صار الكبر حجابا دون الجنة يعني ده سور بينضرب الكبر ده سور بينك وبين الجنة
لانه يحول بين العبد وبين اخلاق المؤمنين كلها. الانسان المتكبر ما بيبقاش عنده اخلاق المؤمنين وتلك الاخلاق اخلاق المؤمنين دي هي ابواب الجنة ابواب الجنة اللي بتدخلك ايه هو البوابة الى الجنة
اخلاق المؤمنين ما فيش حد عنده اخلاق المؤمنين وهو متكبر بيقول لك ايه بقى لانه لا يقدر على التواضع وهو رأس اخلاق المتقين وكيف وفيه العز؟ واحد عنده عزة النفس الجامدة دي
المتكبر ازاي هيقدر يتواضع؟ وده اهم خلق من اخلاق المتقين. لن يجتمع كبر مع تواضع ابدا ازاي ولانه لا يقدر على ان يدوم على الصدق وفيه العز واحد عنده عزة النفس دي والتكبر ده مش ممكن يبقى صادق
انه لازم هيكزب عشان يداري اخطاءه ولا يقدر على ترك الحسد وفيه العز. ولا يقدر على النصح اللطيف وفيه العز. ولا يقدر على قبول النصح وفيه العز الانسان المتكبر مش قادر يتحمل النصح من الناس. مش قادر ينصح بطريقة ظريفة للناس. مش قادر يترك الحسد لان مهما كان في حد
منه هو عايز يتميز عنه ولا يسلم من الازدراء بالناس واغتيابهم وفيه العز فما من خلق ذميم الا وصاحب العز والكبر مضطر اليه. كل الاخلاق الذميمة الكبر بيقود اليها وما من خلق محمود الا وهو عاجز عنه خوفا من ان يفوته عزه. اي خلق محمود تواضع
ازاي انسان متكبر يقف يتكلم معك الناس؟ يقول لك انا ماشي الاسبوع اللي فات عربية وقفت قدامي وفاتح الازاز اللي جنبه كده ففي كناس دخل بص كده فافتكرته بيدي له حاجة
فبصيت لقيته بادد ايده ويسلم على الكناس راجل بيسلم عليه قبل ما يدي له فلوس الكبر وطر الحق وغمط الناس يعني رد الحق يعني شايف الحق وبرضو مش عايز يعمله
ما يبقاش منصف للناس كل انسان بيأبى حكم شرعي خلي بالك هو بيرد الحق كل حكم شرعي انا عارفه وبرده انا برد الحق امر خطير وغمط الناس هو عدم انصاف الناس
الناس حقوقها حق الناس كمان انها لما تعمل حاجة كويسة تقول للناس ان انا شفت النهاردة واحد بيعمل حاجة كويسة لكن الانسان المتكبر مش عايز حد ابدا اه يعني يعني
يحمد غيره مش عايز حد ابدا ان هو حد يتكلم عليه بوسوتيفلي الا هو بس بس شف حتى اذا اخذت الارض زخرفها وازينت وظن اهلها انهم قادرون عليها اتاها امرنا ليلا او نهارا فجعلناها حصيدا كأن لم تغن من امس
المشكلة ايه مش الناس زينت لا مش ان الارض اتزخرفت لأ ان اهلها ظنوا انهم قادرون عليها. كبر ركز في الاية احنا بنفهم الايات غلط. حتى اذا اخذت الارض زخرفها وازينت. مش هو ده المشكلة. المشكلة بقى جاية اهي
ان اهلها انهم قادرون عليها. اتاها امرنا ليلا او نهارا فجعلناها حصينا كان لم تغن بالامس كبر دخل طب يلا خدوا الدرس الاستكبار هو زنب الشيطان الشيطان متكبر ودخولا للملائكة اسجدوا لادم
فسجدوا الا ابليس. ابى واستكبر ابى واستكبر فالاستكبار يقود الى الكفر وكان من الكافرين كبر الحاجة التانية الله يبغض المستكبر اللسان المتكبر ربنا بيكرهه ان الله انه لا يحب المستكبرين
سورة النحل انه لا يحب المستكبرين طيب نتكلم بقى عن الواجب خفيف احنا عملنا ايه هنتكلم هنرجع دلوقتي آآ فتنة في الدين ان هو ان الانسان يفتتن في دينه بمعنى ان هو يبدأ ممكن يكفر بسبب التكبر
اه احنا صمنا ممكن نكون قمنا الليل الواجب بقى الاسبوع ده ان احنا هنعمل ده تاني من غير ما حد يعرف كان الصحابي يخادع زوجته كما تخادع الام وليدها عشان يصلي
ايوة هو ورد ايضا رحم الله امرأة ايقظت زوجها عشان يقوموا الليل فلما ابى نضحت في وجهه الماء رحم الله رجلا ايقظ زوجته ها فلما ابت نضح في وجهها الماء عشان يصلوا الليل مع بعض بس ده ما كانش على طول
لازم يكون في بينك وبين ربنا اسرار طبعا الماية في وش حد وهو نايم دي ممكن يحصل فيها طلاق. فدي معناها ان الاتنين كانوا متفقين بيقول لها صحيني اصلي معك
ولو ما صحيتش فوقيني بالمية عشان الناس فاهمة ان واحدة ايه تيجي تنفز الحديس دون ابو محمود اصحى تقوم الليل ما صحيتش طيب لأ مش كده لكن هو فيه اتفاق بينهم. لكن حتى ده
ما يبقاش على طول لابد من وجود اسرار بينك وبين ربنا. هنا الحقيقة بحب احكي حكاية كتبها الاستاز عمر التلمساني عمر التلمساني ده من اه كان مرشد الاخوان المسلمين في يوم من الايام
وكان المربي بتاعه الشيخ حسن البنا وهم مسافرين بيقول لك سافرنا رحلة طويلة جدا في الصعيد. الشيخ حسن البنا راح اربعتلاف وتمنميت قرية ودايما كان يركب القطر درجة تانية بتسألوه ليه دايما درجة تانية ؟ قالوا لهم عشان ما فيش درجة تالتة
المهم رحلة منهكة جدا. استقبلوه مع الساعة اتناشر بالليل لأ استقبلوهم يعني في المحطة وخدوهم على المسجد. صلوا العشاء مع الناس ويدوا محاضرة خلصت على اتناشر بالليل خدوهم على البيت اللي هيباتوا فيه
وحطوا العشاء والناس فضلوا قاعدين معهم ساعة ونص على العشاء وكلام على واحدة ونص دخلوا يناموا. الفجر الساعة اربعة ونص ما عندهمش تلات ساعات يناموا السلام عليكم وعليكم السلام قفلوا النور
بعد عشر دقايق بيقول ناداني الامام عمر قلت نعم يا امام انت لسة صاحي قال له لأ يا دوب تنام لان احنا فعلا خلاص ما عندناش وقت ننام فيه عشان الفجر
قال لهم انا بانام عشر دقايق وقال لعمر قال له نعم يا امام قال له يا ابني انت لسة صاحي ما هو انا بحاول انام قال له طيب لأ احنا يا دوب ننام
ربع ساعة كده وقال لعمر قال انا كنت صاحي ان رجلي بتؤلمني والدنيا انا كنت مكسر مش قادر انام لكن حبيت اشوف هو عايز ايه ما ردتش عليه عمر تاني قال لك ما ردتش عليه
عمر تالت قال لك ما ردتش عليه فقام من سريره يقوم الليل اما نبص كده والامام حسن البنا مربي طب ليه ما يصحيهوش يقوم الليل معه؟ لا. لابد من وجود اسرار بينك وبين ربنا ما حدش يعرفها ابدا
فبيقول لك كان الصحابي يخادع زوجته. يعني تبص كده ايه؟ ام محمود ما تردش عليه نمتي؟ اه ما تردش يقوم قايم على طراطيف رجليه كما تخادع الام وليدها. يعني البيبي الصغير عمال يوأوأ طول النهار ما بتصدق نام بتقوم
على طراطيف رجليها عشان تستريح شوية او تخش تطبخ حاجة بسرعة قبل ما يصحى تاني ويقوم الليل هو ده المقصود بقى اننا نخفي الاعمال النافلة الحاجات اللي ربنا فرضها عليك وقف طابور
ياخدوا الزكاة واكتب كده انك بتطلع الزكاة. ان ده فرض عليك يتعمل في العلن ما فيش مشاكل رايح جاي على المسجد اهلا وسهلا. لكن صلاة النافلة ما تتأداش في المسجد
صلي المغرب وقوم خد جزمتك واخرج. وتحمل نزرات الناس لك. انك بطلت تصلي السنة زي زمان. وانت صليها في البيت تحمل دي مش سهلة مش سهلة اكسر الكبر اللي جواك
اطلب رضا الله بس. هنصوم المرة دي وما حدش هيعرف اننا صايمين بيتقدم لك حاجة ايه المقصود؟ ما تقولش لحد ان انت صايم اول ما تضعف وتقول انا صايم هتمسك يعني مش هتقولها. اول ما تلاقي انك يعني قدامك عرف انك صايم هتقوم ماسك كوباية ماية وشاربها
قبل المغرب بخمس دقايق خبي طب اعمل ايه ما فيش انت اتفضل هحله بس مش هينفع بنقدم لك عصير متشكرة اتفضلي مش عايزة ما اقدرش مش انت وانت فاهمة ما تقدريش مش بنكزب ما اقدرش ما اقدرش ما اقدرش مش قادرة
يفضل يتضغط مهما كان مش هنقول. لو حد قال لك يعني انت صايمة مش هتكزبي. اه لما حد يقول لك يعني انت صايم النهاردة دي مش هقول لك افطر لكن انت ما تتطوعش وتقول انك صايم
خلاص نعم اه هي دي النقطة طبعا بالنسبة للزوجة استئزان الزوج في الصيام. استئزان الزوج في الصيام ده هيستسنى من القصة دي. والقصد مقصود فيها ان الزوج لو عنده احتياجات معينة جنسية او
حاجات زي كده. ماشي؟ فيعني الزوج المفروض بقى يعاون المرأة دي. لكن المقصود حد غير كده لأ حد غير كده لأ ماشي دي اصل اصلا في موضوع استئزان الزوج في الصيام
اه طيب وعلى فكرة والعكس كمان والزوج ايضا يستأزن زوجته في حاجة في حاجة زي كده كمان. لكن المقصود دلوقتي انه آآ احنا مش هنعلن اننا بنقوم الليل خلي بالك
انت بقى تقول ايه طيب احنا عندنا كمان مسلا ايه مرة خلال اسبوع قيام ليل ومرتين صوم ده اقل حاجة قيام الليل ما حدش هيعرف. ما فيش حد في البيت هيعرف خالص
ما تسيبش اثار القيام لغاية الصبح. بتلم بسرعة المصحف وتحطه مكانه وكله يتشال مكانه. ما حدش يعرف خالص بينك وبين ربنا هتلاقي الشيطان مش هيسيبك خلي بالك ما هو ربنا يريد منك الاخلاص. الشيطان يريد العكس بالزبط. الشيطان ما عندوش مشكلة انك تقوم الليل خالص
بس المهم تاني يوم تقوم باعت ايميل للناس تقول لهم يا جماعة انا شفت اكسبيرينس فظيعة امبارح انا قمت الليل وبصراحة الشيطان يفرح جدا بكده مش نبعت ايميل وبعدين الشيطان مش هيسيبك هو هيروح يوز حد في المكتب
بيقول لك تاني يوم ايه انت تحت عينيك اسود ليه هقول له بقى كنت بعمل حاجة خير كده. خير ايه هتموت وتقول هو ده بقى. عايزين نلعب على حتة الاخلاص عندنا
خلاص ما حدش هيزهر الايه العمل اللي هو بيعمله اطلاقا طيب طيب آآ ناخد بقى الاسئلة بتاعة حضراتكم